માર્કેટ બંધ રહેતા એક દિવસનું 125 કરોડ નુકશાન થવાની સંભાવના છે. GSTને લઇ છેલ્લા ઘણા દિવસોથી વેપારીઓ જંગે ચડ્યા છે. જેમાં વેપારીઓની સાથે સાથે સામાન્ય શ્રમિકોની રોજગારી પણ છીનવાઈ ગઈ છે. જેથી રોજનું લઈ રોજનું ખાતા સામાન્ય માણસો પણ હેરાન થઈ ગયા છે. બહારથી આવતાં વેપારીઓ પણ બંધને લઈને ચિંતામાં છે. કાપડને GST મુક્ત કરાવવા અને વેપારીઓ પર થયેલા પોલીસ દમનના વિરોધમાં સુરતના કાપડના 1 લાખ વેપારીઓએ 8 જુલાઇએ માર્કેટ વિસ્તારમાં રેલી કાઢી શક્તિ પ્રદર્શન કરશે. જે.જે માર્કેટની સામે મળેલી સભામાં આ વાતની જાહેરાત કરવામાં આવી હતી.